Moara cu noroc

Tema și viziunea

Ioan Slavici este unul dintre cei patru mari clasici ai literaturii române, alături de Mihai Eminescu, Ion Creangă și Ion Luca Caragiale. Scriitorul se remarcă în literatura română prin viziunea realist-clasică și moralizatoare asupra existenței.

Opera “Moara cu noroc” a fost publicată în anul 1881, în volumul “Novele din popor”. Este o nuvelă psihologică, specie a genului epic, în proză, cu un singur fir narativ, care prezintă un conflict concentrat și urmărește evoluția unui personaj într-o perioadă de timp mai îndelungată.

Conflictul operei se desfășoară pe două planuri: cel exterior, care urmărește evoluția evenimentelor, și cel interior, care prezintă planul conștiinței personajului. În plan exterior, Ghiță este într-o confruntare în raport cu Lică, dar și cu Ana, bătrâna și autoritățile. Cea de-a doua coordonată se desfășoară în interiorul lui Ghiță, vizează planul conștiinței și trăirile contradictorii ale lui: orgoliul și negarea lui, iubirea și arghirofilia, binele și răul.

Textul literar “Moara cu noroc” se încadrează în curentul realism, deoarece regăsim toate trăsăturile: veridicitatea evenimentelor, obiectivitatea perspectivei narative, relatarea la persoana a treia, omnisciența și omniprezența naratorului, dar și stilul sobru, fără figuri de stil.

Pe parcursul operei, se prezintă un conflict puternic în mod gradat, alternând momentele de tensiune cu fragmentele descriptive, secvențele narative fiind redate prin înlănțuire.

Tema nuvelei este reprezentată de consecințele nefaste ale patimii banului. Arghirofilia personajului devine motivul principal al destrămării familiei, al alineării personajului principal și al morții tuturor protagoniștilor.

O primă trăsătură a realismului este perspectiva narativă. Aceasta este obiectivă, naratorul fiind omniprezent și omniscient. Omnisciența se remarcă prin faptul că acesta știe mai mult decât personajele sale și le dirijează evoluția lor. De exemplu, în secvența care prezintă confruntarea inițială și cea finală dintre Ghiță și Lică, naratorul notează trăirile cârciumarului. Ghiță se simte ofensat, având o puternică dorință de răzbunare. „Viziunea dindărăt” este prezentă prin procesul de focalizare zero, relatarea textului fiind la persoana a III-a: „Ana nu-i putea suferi”.

O a doua trăsătură a realismului este prezența personajelor-tip. Ghiță este tipul omului slab, avar și ușor influențabil, care dorește cu orice preț să se îmbogățească, indiferent de consecințele lăcomiei. Ana este tipul femeii supuse și credincioase soțului ei, până în momentul când este dezamăgită. Lică este tipul bărbatului autoritar, răufacătorul nuvelei, precum intuiește și Ana, soția lui Ghiță: „om rău și primejdios". Bătrâna este tipul femeii chibzuite, mulțumită cu ceea ce are: „Omul să fie mulțumit cu sărăcia sa, căci, dacă e vorba, nu bogăția, ci liniștea colibei tale te face fericit."

Elementele de structură și compoziție sunt ilustrative pentru trăsăturile

unei nuvele realiste.

Titlul are o valoare simbolică și este construit în antiteză cu textul propriu-zis, deoarece expresia are un sens contrar adevăratului înțeles. El reprezintă, de fapt, o moară cu nenoroc, un loc părăsit și demonizat, transformat în han, iar norocul este locul unde se ascunde răul.

Perspectiva narativă este una obiectivă și aparține unui narator omniscient, omniprezent, extradiegetic. Omnisciența este susținută cu ajutorul verbelor la persoana a III-a. Naratorul își asociază și tehnica punctului de vedere, prin intervențiile bătrânei din incipit și final. Aceasta redă propria viziune a autorului, căci se optează, astfel, pentru sărăcie(“liniștea colibei tale te face fericit”).

Timpul și spațiul acțiunii sunt bine precizate și sporesc veridicitatea. Acțiunea este plasată în spațiul ardelenesc, la sfârșitul secolului al XIX- lea. Firul epic de desfășoară pe parcursul unui an, iar acțiunea este plasată între repere creștine: Sfântul Gheorghe și Paștele. Reperul spațial este semnificativ, făcând referire la localități precum Ineu și Arad.

Este importantă astfel evoluția cizmarului Ghiță, care ajunge la depersonalizare. Dorința de a avea bani cu orice scop duce la pierderea pe sine a personajului, dar și a persoanelor din jurul tău.

O primă scenă semnificativă este cea din incipit, dintre Ghiță și soacra sa. Bătrâna avertizează asupra traiului sigur și liniștit(“omul să fie mulțumit cu sărăcia sa, căci, daca e vorba, nu bogăția, ci liniștea colibei tale te face fericit”), dar tânărul decide totuși mutarea la moară. Dorința acestuia este de a își deschide mai apoi, după ce obține bani, un atelier cu zece calfe.

Iubirea față de bani îl determină să se asocieze cu Lică Sămădăul, un spirit malefic. Hangiul ajunge să fie judecat, să se îndepărteze de familie, chiar să o împingă pe Ana în brațele lui Lică, doar în speranța că îl va da pe mâna jandarmului Pintea.

A doua scenă semnificativă este cea din final, când Ghiță se întoarce acasă și o vede pe Ana alături de Lică. Deși inițial, hangiul nu se împotrivise și plecase, chiar, de bună voie, acesta nu poate rezista tentației. Văzând-o pe Ana alături de Lică, o ucide, dar este la rândul său,

ucis de omul lui Lică, Răuț. Sămădăul se sinucide pentru a nu fi prins de jandarmul Pintea, iar hanul este incendiat. Astfel, bătrâna rostește o nouă replica memorabilă, crezând că totul a pornit de la deschiderea ferestrelor(“așa le-a fost data”). Singurele persoane care se salvează sunt bătrâna și copiii, cei inocenți.

Consider că nuvela “Moara cu noroc” este o capodoperă a literaturii române și ilustrează un principiu de viață. Relația dintre bogăție, fericire și liniște poate fi construită și poate rămâne stabilă, doar pe baza unei munci cinstite.