Luceafărul

Romantismul este un curent literar, apărut în Europa, la sfârșitul secolului al XVIII-lea, ca o reacție împotriva clasicismului și a raționalismului iluminist. Acest curent a promovat manifestarea fanteziei, a sincerității sufletești și a originalității.

Mihai Eminescu este unul dintre cei mai valoroși scriitori ai poporului român și aparține perioadei clasice a literaturii, alături de Ion Creangă, Ioan Slavici și Ion Luca Caragiale. Acesta a abordat toate cele trei genuri literare, liricul însă cu predilecție. Opera acestuia înglobează elementele romatice cu cele autohtone, ale specificului național.

Poemul “Luceafărul” este o capodoperă a creației eminesciene. Acesta a fost publicat inițial în aprilie 1883, la Viena, dar apare și în revista “Convorbiri literare” în august 1883. Ulterior, acesta este inclus în singurul volum antum eminescian.

Poezia se încadrează în romantism, deoarece sunt ilustrate toate trăsăturile acestui curent. Procedeele romantice regăsite sunt: exacerbarea eului, interesul pentru destinul uman excepțional, tema condiției omului de geniu, dar și prezența antitezei.

O primă trăsătură care permite încadrarea poemului în romantism este reprezentată de sursa de inspirație folclorică. Sursa de inspirație folclorică este provenită de la un basm popular românesc , intitulat:

„Fata în grădina de aur”, care descrie iubirea dintre o fată de împărat și un zmeu, personaje simbolice care aparțin unor lumi diferite. De asemenea, este valorificat și mitul Zburătorului, conform căruia ivirea

sentimentului erotic la tinerele fete este produs din cauza apariției, în visul acestora, unei ființe imateriale. Eminescu intervine și schimbă finalul basmului, pe care-l valorifică, datorită atitudinii răzbunătoare a zmeului din final (când acesta aruncă o stâncă peste fată, iar pe tânărul de care se îndrăgostise îl lasă să moară de durere), accentuând astfel problematica geniului.

O altă trăsătură a romantismului este dată de îmbinarea genurilor și a speciilor. Deoarece este un poem filosofic pe tema condiției omului de geniu, se subliniază atât elemente epice, cât și cele dramatice și lirice. Trăsăturile epice se observă în cadrul de basm și în incipitul acestei opere: „A fost o dată ca-n povești/ A fost ca niciodată”. Cele dramatice se ivesc prin prezența dialogului și prin prezența personajelor (Cătălin, Cătălina, Luceafărul, Demiurgul, fata de împărat). Elementele lirice se remarcă prin afectivitate, limbaj expresiv și prin exprimarea directă a gândurilor și sentimentelor.

Tema iubirii este evidentă prin prezența omului de geniului, prin zborul pentru împlinirea dragostei, dar și prin aspectele naturii terestre și cosmice. Motivele romantice de la începutul poemului: castelul, fereastra și oglinda susțin atmosfera de contemplație și de vis.

Ca structură, poemul este alcătuit din 98 de strofe, dispunse în patru tablouri ce ilustrează două planuri:universal-cosmic și uman-terestru. Primul și ultimul tablou se află în simetrie, în timp ce al doilea prezintă planul terestru, iar al treilea consacrează planul cosmic.

Elementele de structură și compoziție sunt ilustrative pentru tema iubirii, înțeleasă aici ca valoare umană supremă.

Titlul este un motiv anticipativ, care prezintă cele două perspectivele ale geniului, care participă la cele două ordini: cea umană și cea divină. În ipostaza de Luceafăr, el este văzut de către pământeni ca aspirație către

dragoste și viață. În cea de-a doua ipostază, aceea de Hyperion, recunoscută doar de către Demiurg, el reprezintă capacitatea de cunoaștere filosofică.

Lirismul textului este unul obiectiv. De asemenea, regăsim frecvența verbelor la persoana a III-a, dar și succesiunea de tablouri, care sunt plasate în timp și spațiu și care urmăresc povestea unor eroi.

În primul tablou se îmbină armonios cele două planuri, prin prezentarea mediului în care trăiesc membrii cuplului. Poemul începe cu prezentarea fetei de împărat, Cătălina, care este descrisă ca fiind unică(“Era una”), superioară(“Mândra-n toate cele”) și cu însușirile divine(“Cum e fecioara între sfinți“). Luceafărul este metamorfozat, fiind “frumos ca un înger sau ca un demon”. Întâlnirea dintre cei doi se petrece în somn și vis sau prin puterea gândului omenesc. Fata de împărat îi adresează două chemări, spunându-i Luceafărului să se “coboare”, să devină muritor.

Totuși, la finalul primului tablou, fata își dă seama de diferențele dintre ea și Luceafăr(“Căci eu sunt vie, tu ești mort/Și ochiul tău mă-ngheață”).

Al doilea tablou se desfășoară doar în sfera terestră și prezintă idila dintre doi oameni obișnuiți, Cătălina și Cătălin. Fata își pierde însușirile unice și se lasă fermecată de un “viclean copil de casă”. Cătălin este un reprezentant al lumii mediocre ce trăiește sub zodia norocului.

Deși inițial atitudinea fetei este oscilantă (“mai nu vrea, mai se lasă”), ea realizează că dorul de Luceafăr va rămâne o simplă nostalgie. Propunerea lui Cătălin de a fugi împreună le oferă oportunitatea împlinirii într-o sferă limitată: “Hai ș-om fugi în lume/ […] Vei pierde dorul de părinți/Și visul de luceferi”.

Al treilea tablou este integral cosmic și prezintă călătoria intergalactică a lui Hyperion către Demiurg. El este gata să își ofere nemurirea în schimbul “orei de iubire”, să renunțe la cunoașterea obiectivă pentru

patima ispititoare a vieții pământești. Demiurgul nu poate interveni asupra ordinii, care era era deja prestabilită, și îi oferă împotrivitorului tainele supreme: rațiunea și calitatea de stăpân a universului terestru.

În ultimul tablou, se reunesc simetric planurile existenței și se reface echilibrul tulburat. Singura invocație pe care fata i-o mai adresează Luceafărului este doar din nevoia de ocrotire(“Norocu-mi luminează”). Fata trăiește de fapt, iluzia efemeră de fericire, iar răspunsul Luceafărului denotă profunda dezamăgire(“Ce-ți pasă ție, chip de lut”).

Prozodia poemului îi susține muzicalitatea, măsura este de 7-8 silabe, iar

rima este încrucișată.

În concluzie, consider că în acest poem romantic, Eminescu vorbește nu numai despre iubire ca valoare umană supremă, ci își mărturisește concepția despre existență. Astfel, opera este una de valoare inestimabilă în literatura universală, poemul bazându-se pe o „lirică a măștilor”(Tudor Vianu).