Leoaică tânără, iubirea

Neomodernismul este un curant literar, manifestat în literatura română în a doua jumătate a secolului al XX-lea, fiind o reluare și o continuare a modernismului, într-un context diferit. Principalele trăsături ale acestui curent sunt: subiectivitatea, ambiguitatea limbajului dusă până la aparența nonsensului, dar și folosirea imaginilor artistice neobișnuite.

După intrarea societății într-o profundă criză culturală, din pricina regimului comunist, literatura română a devenit un instrument de propagandă politică. Noii scriitori și-au propus readucerea prozei și a poeziei interbelice în centrul literaturii.

Nichita Stănescu este un scriitor reprezentativ pentru acest curent literar datorită profunzimii poeziilor sale.

Poezia „Leoaică tânără, iubirea” se încadrează în prima perioadă de creație stănesciană și a fost publicată în volumul “O viziune a sentimentelor” din anul 1964. Poezia este o artă poetică și o confesiune lirică. De altfel, discursul liric prezintă conceputul de poezie intelectualizată, opera fiind un act artistic.

Tema poeziei este una tipic neomodernisă, iubirea fiind percepută ca formă de cunoaștere a sinelui și a lumii. Datorită acestui sentiment, tânărul îndrăgostit participă la nașterea lumii. De asemenea, este surprinsă puritatea elanului adolescentin și relațiile cu cosmicul.

Elementele de structură și compoziție sunt ilustrative pentru această operă.

Titlul anticipează ideea poetică și este în strânsă legătură cu mesajul transmis. Oferă o definiție iubirii: este frumoasă, puternică, jucăușă, dar și agresivă.

Lirismul este unul subiectiv, deoarece se evidențiază prin prezența mărcilor lexico-gramaticale ale eului liric: verbe și pronume la persoana I (“mi- a sărit-”, “mă pândise”, “jurul meu”).

La nivelul motivelor poetice, se remarcă cel al leoaicei, ca regină a animalelor. Simbolul ei sugerează patima care conduce ființa și care îl face pe cel atacat să se bucure spiritual, în detrimentul materialului.

Din punct de vedere prozodic, poezia este alcătuită din trei secvențe lirice inegale, cu rimă, ritm și măsură variabile. Cele trei secvențe prezintă cronologic etapele iubirii: nașterea iubirii, transformarea ei și impactul ulterior pe care îl are asupra omului.

Prima strofă dezvăluie începutul cunoașterii iubirii. Impactul pe care îl are asupra ființei este mare. Spațiul întâlnirii nu este însă precizat , iar timpul face referire la “azi”, deoarece poetul face parte permanent din cei îndrăgotiți.

A doua secvență prezintă momentul întoarcerii în trecut al tânărului. Lumea este creată din nou și imaginea face referire la esențele divine: “Și deoadată-n jurul meu, natura/ se făcu un cerc, de-a dura,/ când mai larg, când mai aproape,/ ca o strângere de ape”. Omul capătă astfel o forță inimaginabilă.

Ultima secvență surprinde imaginea de după cunoașterea celui mai profund sentiment, iubirea. Eul se schimbă și în loculul vechiului chip apare “un deșert în strălucire”. Transformarea produsă de iubire este evidentă și ireversibilă. Simetria “leoaică tânără” – “leoaică arămie” surprinde ambele ipostaze ale îndrăgostitului.

În poezia “Leoaică tânără, iubirea” de Nichita Stănescu, toate elementele ajută la individualizarea acesteia și la evidențierea sa în cadrul operelor neomoderniste. Puritatea adolescentină și metaforele neobișnuite au rolul de a valorifica opera. Tema este una foarte importantă, deoarece iubirea este un mod de a cunoște lumea. Sentimentul stă la baza creării lumii și cu ajutorul acestuia, orice ființă poate fi proiectată în eternitate.