Ion

Tema și viziunea

Liviu Rebreanu este considerat unul dintre creatorii romanului românesc modern, din literatura română, fiind apreciat de toată critica literară. Cele mai multe creații ale sale se încadrează în cadrul curentului realism. El se manifestă încă din secolul al XIX-lea și continuă până în zilele noastre. Principalele sale trăsături, regăsite și în opera lui Rebreanu, sunt: obiectivitatea, observația tipurilor umane caracteristice, prezentarea veridică a realității, realizarea descrierilor minuțioase cu ajutorul tehnicii detaliului semnificativ, dar și un stil sobru, fără figuri de stil. Este preferată astfel, o exprimare exactă.

Romanul este o specie a genului epic, în proză, de mare întindere, cu o acțiune complexă desfășurată pe mai multe planuri narative, care dezvoltă conflicte puternice. Scriitorul optează pentru obiectivitate în scrieri, refuzând total subiectivismul. De asemenea, Tudor Vianu afirmă că “a dat vieții o operă și operei o viață“.

Romanul “Ion“ este unul tradițional obiectiv, care are însă și trăsături moderne și realiste, fiind publicat în anul 1920. Totuși, prima variantă a acestuia datează încă din 1913. Aceasta se numea “Zestrea“ și a constituit sursa de inspirație pentru romanul publicat ulterior. Se construia în urma poveștii unui țăran, care i se plângea autorului că nu avea bani, și care este surprins în momentul sărutării pământului.

O primă trăsătură a realismului în roman o reprezintă perspectiva narativă obiectivă. Aceasta este obiectivă, ceea ce implică un narator

heterodiegetic, omniprezent și omniscient. Omnisciența este vizibilă prin faptul că știe mai mult decât personajele sale și le dirijează evoluția lor. De asemenea, naratorul este neimplicat, creditabil, impersonal și detașat.

O altă trăsătură a realismului prezentă în roman o reprezintă tipologia personajelor. Ion este un personaj principal, rotund, cu capacitatea de a cuceri în mod surprinzător, prin acțiunile și purtarea lui. Este tipul țăranului sărac care pendulează între două pasiuni: iubirea și averea. Vasile Baciu este tatăl Anei, personaj secundar, tipul omului bogat, dar nemulțumit, antagonistul lui Ion. Ana, fiica lui Vasile Baciu, este personajul secundar, tipul femeii bogate, dar urâte și reprezintă statutul femeii în societatea rurală a epocii respective. Florica, personaj secundar, întruchipează o altă perspectivă asupra feminității: frumoasă, dar săracă. Atât Ana, cât și Florica reprezintă cele două patimi ale lui Ion: averea și iubirea. Zaharia Herdelea este tipul învățătorului, din satul Pripas. Acesta reprezintă o ipostază a intelectualității, grijuliu, având o familie numeroasă.

Tema romanului este reprezentată de problema țăranului român de a avea pământ, fiind semnificativă pentru secolul al XX-lea.

Opera are o compoziție sferică și se bazează pe tehnica simetriei. Incipitul, dar și finalul, descriu drumul și au rolul de a proiecta cititorul în planul ficțiunii și apoi de a îl readuce, în realitate.

Elementele de structură și compoziție sunt reprezentative pentru această operă.`

Romanul “Ion“ este structurat în 2 părți: “Glasul pământului“, unde Ion încearcă să acumuleze posesiune materială, și “Glasul iubirii“, care se constituie ca o dorință de a readuce persoana iubită înapoi. Fiecare

dintre cele două părți cuprinde 6 capitole, iar la final apare un capitol- concluzie. Acestea au titluri semnificative, precum: “Iubirea“, “Noaptea“, “Rușinea“, “Blestemul“, “Sfârșitul“.

În cele două părți ale romanului este folosită tehnica narativă a planurilor paralele, prezentând planul țărănimii și cel al intelectualității. Astfel, nunta țărănească a lui Ion cu Ana corespunde cu cea a Laurei cu Pintea, din planul intelectualității. Trecerea de la un plan narativ la celălalt se realizează prin alternanță, evenimentele desfășurându-se cu ajutorul înlănțurii.

Relațiile spațiale și temporale sunt reprezentative și conferă veridicitate evenimentelor. Este prezentat satul ardelenesc Pripas, de la începutul secolului al XX-lea.

Perspectiva narativă este una obiectivă și aparține unui narator omniscient și omniprezent. Omnisciența este suținută cu ajutorul verbelor la persona a III-a.

Conflictul principal al romanului se conturează încă de la horă, unde Ion trece peste glasul inimii și hotărăște să danseze cu Ana, în loc de Florica, datorită statutului ei(”Ana avea locuri, și case și vite multe”). După ce o invită pe Ana la umbra unui nuc, unde îi oferă țuică, el se decide să se căsătorească cu ea și renunță la adevărata sa dorință, aceea de împlinire alături de Florica.

O primă scenă semnificativă relevă conflictul exterior, între Ion și Vasile Baciu, tatăl Anei. Acesta izbucnește după horă, când Vasile Baciu îi adresează tânărului cuvinte jignitoare, numindu-l „hoț„ și „sărăntoc“. El se opune unei posibile legături între Ion și fata sa, Ana, fapt care îl face pe Ion să își dorească și mai mult pământurile sale.

Evenimentele continuă la cârciumă, unde Ion îl provoacă pe George Bulbuc, pretendentul la mâna Anei, la o confruntare, pe care o câștigă.

Totuși, în urma discuției cu Titu Herdelea, Ion hotărăște să o lase însărcinată pe Ana, doar pentru a primi averea sa, la care visa atât de mult.

Ion reușește să o cucereasă pe Ana, dar Vasile Baciu este totuși precaut și nu îi oferă decât o parte din pământuri lui Ion. Momentul nunții celor doi relevă personalitatea acestora, deoarece Ion se uita numai la Florica, dându-și seama că scopul său este greșit(“Și să rămân tot calic…pentru o muiere!...Apoi, să nu mă trăznească Dumnezeu din senin? “).

A doua scenă semnificativă este cea a sărutării pământului. După dorința tatălui Anei de împăcare cu acesta, Ion își schimbă atitudinea față de săteni, care îl cunoșteau încă de mic (“Pe uliță umbla cu pașii mai mari și cu genunchii îndoiți“). Astfel, Ion sărută pământurile, simțindu-se mândru pentru împlinirea visului său. Este momentul în care, cele două glasuri se “împlinesc“. Ion era copleșit de frumusețea pe care o vedea(“Dorea să simtă lutul sub picioare“).

Prin tehnica planurilor paralele, este prezentată și viața intelectualității rurale. Ea este reprezentată de familia învățătorului Zarahia Herdelea, dar și a preotului Ion Belciug și de dorința acestora de oprire a atacurilor austro-ungare asupra Transilvaniei.

Finalul este și el simetric, prezentând din nou satul. Acesta a rămas la fel, reprezentând imaginea către drumul satului Pripas(“Satul a rămas înapoi același, parcă nimic nu s-a schimbat“). Locul a rămas astfel neschimbat, “câțiva oameni s-au stins, alții le-au luat locul“).

În concluzie, opera “Ion“ este una reprezentativă pentru literatura română, apariția romanului reprezentând un moment important. Acesta a fost considerat de către Eugen Lovinescu un adevărat succes (“prima mare creație obiectivă“).