Baltagul

Temă și viziunea

Mihail Sadoveanu este un scriitor reprezentativ al perioadei interbelice, care s-a remarcat în literatura română datorită scrierilor sale originale.

Acesta a realizat, în literatura română, trei tipologii de romane: sentimentale(“ Floarea ofilită“), realiste(“Nopțile de Sânziene“, “Baltagul“), dar și corintice(“Creanga de aur“, “Divanul Persian“).

Capodopera creației sadoveniene și a literaturii române este romanul “Baltagul“, publicat în anul 1930. Acesta este un roman tradițional (prin interesul pentru societatea arhaică pastorală și pentru țăranul roman), dar prezintă și trăsături realiste (narator obiectiv, care povestește cronologic). Este, de asemenea, un roman mitic, filosofic și inițiatic.

O primă trăsătură a acestuia constă în faptul că acțiunea este structurată în funcție de două planuri narative: unul realist și unul mitic. Coordonata realistă a structurii romanului se referă la călătoria pe care o face Vitoria Lipan, la aflarea adevărului și la descrierea satului moldovenesc. Planul mitic are în centru miturile din care s-a inspirat autorul, precum și sensul ritualic al gesturilor Vitoriei. Cel mai important mit care stă la baza structurii acestui roman este mitul mioritic, fapt subliniat și de motto-ul pe care îl alege autorul pentru opera sa: „Stăpâne, stăpâne, / Mai cheamă ș-un câne...”. Acest mit include modul de înțelegere a lumii de către personaje, tradițiile pastorale, dar și comuniunea om-natură. Alt mit identificat în structura romanului este mitul egiptean al lui Isis și Osiris. O a doua trăsătură a realismului este perspectiva narativă.

Narațiunea se face la persoana a Ill-a: „Pe țigan l-a învățat să cânte cu cetera", iar naratorul omniprezent și omniscient reconstituielumea satului de munteni și acțiunile Vitoriei. Întreaga călătorie pentru aflarea adevărului ne este prezentată de acest narator într-un mod neimplicat, impersonal și credibil.

Romanul este o specie a genului epic, în proză, de mare întindere, cu o acțiune complexă desfășurată pe mai multe planuri narative, care dezvoltă conflicte puternice.

Caracterul tradițional se reflectă în tema romanului: condiția ființei umane, existența pastorească și ritualurile legate de marile momente(nașterea, nunta și înmormântarea). Astfel, discursul narativ este structurat pe două planuri epice: drumul Vitoriei Lipan în căutarea soțului, dar și al doilea plan, cel ce reprezintă viața păstorilor din munții Moldovei. Cele două sunt legate prin alternanță, iar evenimentele sunt redate cronologic.

Inspirația romanului se află chiar în balada “Miorița“, datorită incipitului(“Stăpâne, stăpâne/ Mai cheamă ș-un câne…“), dar și datorită schemei epice(un cioban este ucis de alți doi pentru a i se lua oile).

Structura și compoziția romanului sunt semnificative pentru viziunea asupra lumii deoarece creează o lume cu simbolurile verosimilității.

Titlul este reprezentativ și face trimitere la un motiv din mitologia autohtonă(baltagul e o armă cu rol justițiar). Ea are însă, însușirea de a nu fi pătată cu sânge atunci când înfăptuiește dreptatea. Cuvântul de proveniență este “labirys“, care are un sens dublu: secure cu două tăișuri, dar și labirint. Acesta din urmă este prezent și el în operă, făcând trimitere la drumul interior și exterior pe care îl parcurge Vitoria în încercarea de a își găsi soțul dispărut.

Perspectiva narativă este una obiectivă, cu o viziune “dindărăt”, fiind prezentată de un narator obiectiv, omniscient, omniprezent și extradiegetic. Omnisciența este susținută cu ajutorul verbelor la persoana a III-a. De asemenea, în finalul operei, regăsim vocea naratorială chiar la Vitoria Lipan, cea care povestește evenimentele cauzatoare de moarte soțului ei.

Timpul și spațiul sunt bine conturate în acest roman. Reperul temporal face referire la începutul secolului al XX-lea, înainte de 1924 și presupune o desfășurare a acțiunii pe parcursul unui an. Evenimentele încep aproape de Sfântul Andrei și se desfășoară până în primăvara anului viitor, de Sfântul Gheorghe. Spațiul este unul real, fiind consacrat prin indici specifici, precum Măgura Tărcăului, Suha, Sabasa și Vatra Dornei.

Personajele se încadrează în tipologii diferite, fiind tipice: tânărul în formare, negustorul, dar și căutatoarea de adevăr. Astfel, conflictul este reprezentat de căutarea continuă a soțului dispărut, pe care Vitoria o realizează.

O primă scenă semnificativă este momentul în care Vitoria se pregătește pentru plecare. După ce aceasta îl visează pe Nechifor, cere să i se dea în cărți și decide că trebuie să afle singură ce s-a întâmplat cu soțul dispărut. Ea își pregătește toate treburile gospodărești, vinde agoniseala pentru a avea bani de drum, își lasă fata la mănăstirea Văratec. Ea își comandă un baltag, îl sfințește, dăruiește mănăstirii Bistrița o icoană, și chiar se curăță spiritual(ține post negru timp de douăsprezece vineri și se roagă). Pleacă apoi la drum, alături de fiul ei, Gheorghiță.

Pe parcursul drumului, ia parte la majoritatea evenimentelor importante, deoarece ajunge să treacă pe lângă un botez, o nuntă și o înmormântare. Ea găsește indicii în fiecare localitate prin care trece, dar conștientizează că soțul se află între Suha și Sabasa, din pricina lipsei dovezilor de acolo. De asemenea, îl găsește pe câinele acestuia, Lupu.

După ce își găsește soțul în râpa de la Crucea Talienilor, este nevoită să să anunțe autoritățile și să îl lase pe Gheorghiță să doarmă lângă osemintele tatălui, timp de o noapte.

A doua scenă semnificativă este cea finală, de după înmormântare, când Vitoria reușește printr-o logică impecabilă să îi facă pe suspecții Calistat Bogza și Ilie Cuțui să își recunoacă faptele. Ea știe să exploateze momentele de tensiune, și îl face pe Calistrat Bogza să recunoască faptele săvârșite. Scena devine dramatică deoarece Calistrat se repede la Gheoghiță, iar acesta dă drumul câinelui Lupu. Feciorul îl lovește pe Bogza cu baltagul în frunte, iar acesta cere să fie iertat, în ultimele momente ale vieții. Cu toate acestea, replica Vitoriei este simbolică (“Ne-om întoarce iar la Măgura, ca să luăm de coadă toate câte le-am lăsat“).

Consider că romanul “Baltagul” este semnificativ pentru viziunea despre viață a autorului. La realizarea acestei creații contribuie însă și limbajul autorului, Mihail Sadoveanu fiind cel mai mare povestitor al literaturii române. Opera e una realistă, dar și mitică, filosofică și social-istorică prin tema acesteia.