Ultima noapte de dragoste, întâia noapte de război Tema și viziunea

Camil Petrescu se numără printre întemeietorii romanului românesc modern în literatura română și aparține perioadei interbelice. Acesta abordează genurile epic, liric și dramatic.

Autorul propune un nou tip de exprimare, considerând că proza tradițională de tip balzacian este învechită. El optează pentru un tip modern, de factură proustiană. Este preferată autenticitatea trăirilor proprii, dar și perspectiva narativă subiectivă( „Să nu descriu decât ceea ce văd, ceea ce aud, ceea ce înregistrează simțurile mele, ceea ce gândesc eu”).

Scrierile sale aparțin curentului modernism, deoarece conțin toate trăsături acestuia: se folosește perspectiva narativa subiectivă, se prezintă planului conștiinței și conflictul interior, iar evenimentele sunt redate la persoana întâi a faptelor.

Romanul “Ultima noapte de dragoste, întâia noapte de război” a fost publicat în anul 1930 și este unul modern de tip subiectiv.

Tema romanului o constituie drama intelectualului lucid față de dragoste și război, cele două experiențe majore ale sale.

Romanul este o specie a genului epic, în proză, de mare întindere, cu o acțiune complexă desfășurată pe mai multe planuri narative, care dezvoltă conflicte puternice.

Construcția propriu-zisă a romanului este aparent ilogică, deoarece firul epic se abate de la ordinea cronologică, întâmplările de pe front fiind

întrerupte de amintirea poveștii de dragoste. Între cele două planuri, legătura se face prin alternanță, iar secvențele narative se leagă prin înlănțuire.

O primă trăsătură care încadrează textul ca fiind un roman psihologic este perspectiva narativă subiectivă. Narațiunea este relatată la persoana I, naratorul-personaj fiind implicat în actul întâmplării. Viziunea

„împreună cu” apare prin procesul de focalizare internă. Se remarcă unicitatea perspectivei narative, deoarece naratorul își expune propria experiență: „La 10 mai în același an, eram mutat în regimentul XX." Cititorul are acces limitat la cele întâmplate, el cunoscând doar varianta lui Ștefan Gheorghidiu.

O altă trăsătură reprezentativă pentru romanul psihologic este redată de tehnicile narative specifice, printre care și percepția timpului. Dacă în romanul tradițional timpul e măsurabil, general, obiectiv, în acest tip de roman timpul e unul interior, subiectiv. Cronologia e încălcată, prin procesul rememorării, deoarece sunt aduse în prezent gânduri și fapte trecute care sunt subordonate memoriei involuntare și al fluxului conștiinței. Protagonistul, Ștefan Gheorghidiu, participând la o discuție cu ceilalți sublocotenenți, își amintește povestea iubirii eșuate dintre el și soția sa: „Eram însurat de doi ani și jumăte cu o colegă de facultate și bănuiam că mă înșală”.

Elementele de structură și compoziție sunt ilustrative pentru această operă.

Opera este alcătuită din două părți: “Ultima noapte de dragoste” și

„întâia noapte de război”. Regăsit în ambele titluri, cuvântul “noapte” face referire la o stare de incertitudine și îndoială a personajului principal. Cele două „nopți” din titlu ilustrează și două etape din existența personajului.

Perspectiva narativă este una subiectivă, unică, fiind constituită ca o confesiune a personajului principal, Ștefan Gheorghidiu. El îndeplinește, totodată, și rolul de narator, căci mărturisește evenimentele pe care le-a trăit.

Timpul și spațiul sunt reale, se caracterizează prin autenticitate și proiectează acțiunea pe două coordonate: în plan exterior, deoarece acțiunea este plasată la începutul secolului al XX-lea, dar și în cel interior, al conștiinței personajului principal. Se prezintă astfel timpul subiectiv al poveștii de iubire, ce se află în prezentul acțiunilor de pe front. Spațiul este obiectiv și este individualizat prin date reale: Câmpulung, Valea Prahovei, București.

O primă scenă semnificativă este cea din incipit, de la popotă. Superiorii aflați acolo discută despre un bărbat care și-a ucis soția necredincioasă și a fost absolvit de vină de către judecătorii săi. Opiniile sunt diferite, Căpitanul Dimiu susținând că “nevasta nu trebuie să-și facă de cap“ , iar Floroiu că fiecare are dreptul să își caute fericirea. Astfel, Ștefan Gheorghidiu ține să își exprime concepția și intervine vehement: “acei care se iubesc au drept de viață și de moarte, unul asupra celuilalt“.

Ștefan exteriorizează voluntar gândurile și neliniștile în privința Elei. Datoriă tehnicii memoriei involuntare, el rememorează povestea de iubire trăită alături de “cea mai frumoasă studentă” de la Litere. Relația celor doi se bazează inițial pe orgoliu, fiindcă Ștefan se simte măgulit de atenția pe care o primea Ela în cadrul facultății.

Deși inițial trăiesc fericirea, în condiții modeste, episodul moștenirii are un impact profund asupra relației. Ei primesc averea unchiului Tache Gheorghiu, iar Ela începe să se schimbe. Este surprinsă schimbându-și cercul de preteni și chiar vestimentația. Ștefan, însă, începe să aibă divergențe cu un alt unchi de al său, Nae, care îl ispitește în cadrul afacerilor.

O altă scenă semnificativă este cea a excursiei de la Odobești, când membrii cuplului sunt invitați de către verișoara Anișoara. Ela îl cunoaște aici pe domnul G., un avocat obscur și “dansator, foarte căutat de femei”, față de care are un stil familiar. De altfel, Ela schimbă pe toată lumea din mașină, pentru a sta lângă domnul G și chiar gustă din farfuria acestuia.

După întoarecerea celor doi acasă, urmează o perioadă de certuri și împăcări, soldată cu înrolarea voluntară a lui Ștefan în armată.

A doua parte a romanului prezintă experiențele naratorului în războiului pentru eliberarea Transilvaniei. Drama războiului îl determină pe erou să se îndepărteze de Ela, să se considere indiferent.

Este semnificativă și scena întoarcerii sale din război, când acesta este rănit. Ela îl transportă acasă, având grijă de el. Cu toate acestea, Ștefan îi propune despărțirea: ”Ascultă, fată dragă, ce-ai zice tu dacă ne-am despărți?”. El face și un gest mărinimos, deoarece îi oferă o avere considerabilă: ”de la obiecte de preț la cărți[…]de la lucruri personale la amintiri. Adică tot trecutul”. Dorește astfel, să se detașeze de persoana care nu s-a ridicat la așteptările sale și devine pregătit pentru o nouă experiență capitală.

Consider că romanul lui Camil Petrescu este ilustrativ pentru proza modernă, de tip subiectiv, la toate nivelurile(structural, tematic și stilistic). Este astfel, evidentă viziunea autorului asupra vieții, ca un spațiu al inadecvării, care deformeză percepția omului superior. Acesta nu își poate depăși barierele societății și rămâne închis în propria conștiință.