Ion Caracterizare de personaj

Liviu Rebreanu este considerat unul dintre creatorii romanului românesc modern, din literatura română, fiind apreciat de toată critica literară. Cele mai multe creații ale sale se încadrează în cadrul curentului realism. El se manifestă încă din secolul al XIX-lea și continuă până în zilele noastre. Principalele sale trăsături, regăsite și în opera lui Rebreanu, sunt: obiectivitatea, observația tipurilor umane caracteristice, prezentarea veridică a realității, realizarea descrierilor minuțioase cu ajutorul tehnicii detaliului semnificativ, dar și un stil sobru, fără figuri de stil. Este preferată astfel, o exprimare exactă.

Romanul este o specie a genului epic, în proză, de mare întindere, cu o acțiune complexă desfășurată pe mai multe planuri narative, care dezvoltă conflicte puternice.

Scriitorul optează pentru obiectivitate în scrieri, refuzând total subiectivismul. Astfel, însuși Tudor Vianu îl descrie că “a dat vieții o operă și operei o viață“.

Romanul “Ion“ este unul tradițional obiectiv, care are însă și trăsături moderne și realiste, fiind publicat în anul 1920. Totuși, prima variantă a acestuia datează încă din 1913. Aceasta se numea “Zestrea“ și a constituit sursa de inspirație pentru romanul publicat ulterior. Se construia în urma poveștii unui țăran, care i se plângea autorului că nu avea bani, și care este surprins în momentul sărutării pământului.

Tema romanului este reprezentată de problema țăranului român de a avea pământ, fiind semnificativă pentru secolul al XX-lea.

Opera are o compoziție sferică și se bazează pe tehnica simetriei. Incipitul, dar și finalul, descriu drumul și au rolul de a proiecta cititorul în planul ficțiunii și apoi de a aduce înapoi, în realitate.

Elementele de structură și compoziție sunt reprezentative pentru evoluția unui personaj.

Titlul romanului este dat de numele personajului eponim, ”Ion”. Acesta este simbolic, fiind reprezentativ pentru mediul rural, pentru o întreagă categorie de țărani.

Perspectiva narativă este una obiectivă și aparține unui narator omniscient, omniprezent, extradiegetic. Omnisciența este suținută cu ajutorul verbelor la persona a III-a.

Confictul este reliefat încă de la început, deoarece Ion poartă un conflict interior, între propriile dorințe: aceea de posesiune materială, pe care o poate obține doar de la Ana, dar și dorința de împlinire alături de Florica. Conflictul exterior este manifestat în relația cu Vasile Baciu, care nu îl dorește ca ginere și îl umilește public, dar și cu George Bulbuc, celălalt pretendent al Anei.

Ion Pop al Glanetașului este personajul principal al operei, întruchipând tipul arivistului și este surprins în involuție. El este fiul Zenobiei Pop și al lui Alexandru Pop, poreclit ”Glanetașul”.

Din punct de vedere social, Ion este ilustrativ pentru clasa țăranului sărac însetat de pământ. Deși multe dintre scene îl surprind ca fiind lipsit de rațiune, totuși el prezintă o intuiție, deoarece reușește să își ducă la bun sfârșit planurile.

Din punct de vedere psihologic, principala trăsătură a lui Ion este instinctul posesiunii. La început, acesta este caracterizat direct de către narator, fiind perseverant și harnic, deși dragostea față de pământuri ”l-a stăpânit de mic”.

Ion este caracterizat direct de către celelalte personaje, deoarece Titu Herdelea îl consideră ”iute și harnic”, Vasile Baciu îl crede ”tâlhar” și ”sărăntoc”, iar preotul Belciug ”un stricat, un bătăuș”. De asemenea, Ion este caracterizat și în mod indirect, prin faptele, gesturile, gândurile acestuia, care relevă orgoliul, dorința de îmbogățire.

O primă scenă semnificativă ce relevă dorința este cea de după horă, când Vasile Baciu îi adresează tânărului cuvinte jignitoare, numindu-l

„hoț” și „sărăntoc“. El se opune unei posibile legături între Ion și fata, sa, Ana, fapt care îl face pe Ion să își dorească și mai mult pământurile sale. Devine dornic de răzbunare, mânios, dar uneltește și un plan prin care să obțină de la Ana tot ce avea nevoie.

Evenimentele continuă la cârciumă, unde Ion îl provoacă pe George Bulbuc, pretendentul la mâna Elei, la o confruntare, pe care o câștigă. Totuși, în urma discuției cu Titu Herdelea, Ion hotărăște să o lase însărcinată pe Ana, doar pentru a primi averea sa, la care visa atât de mult.

Ion reușește să o cucereasă pe Ana, dar Vasile Baciu este totuși precaut și nu îi oferă decât o parte din pământuri lui Ion. Momentul nunții celor doi relevă personalitatea acestora, deoarece Ion se uita numai la Florica, dându-și seama că scopul său este greșit(“Și să rămân tot calic…pentru o muiere!...Apoi să nu mă trăznească Dumnezeu din senin? “).

A doua scenă semnificativă este cea a sărutării pământului. După dorința tatălui Anei de împăcare cu acesta, Ion își schimbă atitudinea față de săteni, care îl cunoșteau încă de mic(“Pe uliță umbla cu pașii mai mari și cu genunchii îndoiți“). Astfel, Ion sărută pământurile, simțindu-se mândru pentru împlinirea visului său. Este momentul în care, cele două glasuri se “împlinesc“. Ion este copleșit de frumusețea pe care o

vedea(“Dorea să simtă lutul sub picioare“). El trăiește o iluzie deoarece ”se vedea acum mare și puternic, ca un uriaș din basme”.

După ce planul material este realizat, Ion își dă seama că nu căuta de fapt acest lucru. Acesta încalcă legile nescrise, determinând moartea copilului său, Petrișor, dar și pe cea a Anei, care se sinucide, știind că nu este iubită. El își primește astfel pedeapsa meritată pentru încercarea de a-și fi schimbat destinul(căderea în hybris). Este ucis cu o sapă, de George Bulbuc, pentru aspirația la soția lui, Florica.

În concluzie, opera “Ion“ este una reprezentativă pentru literatura română, personjul reprezenând un personaj de referință prin semnificațiile ce se pot atribui imaginii sale, din cauza gesturilor realizate. El prezintă astfel, un destin tragic, cumulat ca urmare a deciziilor și a faptului că uneltește la distrugerea vieților celorlalte personaje.