Iona Caracterizare de personaj

Marin Sorescu este un scriitor reprezentativ al perioadei postbelice a literaturii române, abordând toate cele trei genuri literare. El rămâne un prozator talentat și un dramaturg modern, fiind cunoscut la nivel european.

Drama este o specie a genului dramatic, în proză sau în versuri, în care se dezvoltă un conflict puternic între elemente care intră în contradicție ale realității, având un final ce îndeamnă la contemplare.

Drama de idei “Iona“ a fost scrisă în 1965 și publicată în 1968, în revista “Luceafărul“. De asemenea, a fost inclusă în trilogia “Setea muntelui de sare“ alături de “Paracliserul“ și “Matca“, alte două drame. De altfel, trilogia se axează pe căutarea continua a absolutului.

Opera se încadrează curentului neomodernism, deoarece reunește toate trăsăturile acestuia: se fundamentează pe un mit biblic, dezvoltă tipologia omului singur, inadaptat la realitate din care face parte.

Piesa de teatrul “Iona” a fost subintitulată “tragedie în patru tablouri“ și are un singur personaj. Acesta vorbește cu sine, iar piesa are forma unui solilocviu. Tema operei este constituiă de destinul uman: individul singur care încearcă să își găsească identitatea.

Sursa de inspirație a operei este chiar mitul biblic al lui Iona. Personajul din mitologie primise de la Dumnezeu misiunea de a propovădui

cuvântul Lui în cetatea Ninive. Iona alege însă să se refugieze pe o corabie, dar este pedepsit de Dumnezeu, care trimite o mare furtună. El este aruncat de marinari în apă și este mai apoi, înghițit de un monstru marin, ce îl ține captiv trei zile, până la pocăința lui Iona.

Elementele de structură și compoziție sunt ilustrative pentru evoluția unui personaj.

Titlul este oferit de numele personajului eponim, proveniența lui fiind chiar din Biblie. Marin Sorescu consideră însă că “în vreo limbă veche”, “Io” însemna “eu”, reprezentând individul.

Compoziția propriu-zisă nu respectă formulele tradiționale, deoarece piesa are patru tablouri simetrice, fără scene și acte, un singur personaj, doi figuranți( Pescarul I și Pescarul II). Modul de expunere este solilocviul, numit și monolog dialogat, construit din replici ale eroului. Cu toate acestea, autorul intervine, în mod direct, în didascalii, căci oferă explicații asupra piesei.

Iona este personajul principal al dramei omonime și este evidențtiat prin tehnica solilocviului. El este descris încă din didascalii, de către autor(“Iona vorbește tare cu sine însuși, își pune întrebări și răspunde”), vorbind cu sine “ca și când în scenă ar fi două personaje”. Iona se încadrează în tipologia vinovatului fără vină și este supus permanent claustrării.

Trăsătura definitorie a protagonistului este singurătatea, reprezentând solitudinea condiției umane. Este semnificativ momentul în care vorbește cu sine, chiar la debutul operei. El constată însă că dispăruse propriul său ecou(“S-a dus și ăsta. Semn rău”).

Încă din primul tablou este prezentat Iona în încercarea de a își auzi ecoul. El este un pescar ghinionist, el se manifestă și vrea să pescuiască “într-o altă mare”. Iona are sentimental ratării și al incapacității de a

schimba propriul destin, nereușind să prindă peștii din mare( “Când văd că e lată rău, că am stat o zi întreagă degeaba, scot undița și o arunc în acvariu”). În finalul primului tablou, el este înghițit de peștele uriaș și se identifică cu peștii( “Noi, peștii, înotăm”).

A doua ipostază în care este surprins personajul este de individ captiv, claustrat , dar care are totuși speranța unei eliberări. Deși este înghițit, el își păstrează dorința de comunicare. El se autoiluzionează permanent, căci încearcă să comunice, deși știe că o poate face doar singur: “fac ce vreau. Să vedem dacă pot să și tac[…]Nu mi-e frică”. Personajul își evidențiază și starea visătoare, deoarece vrea să construiască o barcă în mijlocul mării pentru pescăruși, un loc potrivit chiar și pentru suflet.

Tabloul al treilea îl surprinde pe Iona în interiorul Peștelui II, care tocmai înghițise Peștele I. Captiv în burțile peștilor, el își demonstrează totuși ambiția, crezând că va răzbi totuși. Apariția celor doi pescari(Pescarul I și Pescarul II) îl bucură pe Iona, dar acesta conștientizează că destinul lor este diferit. Este semnificativ momentul în care Iona se folosește de propria unghie( „una puternică, neîmblânzită”), reușește să se elibereze, dar nu pentru mult timp, căci ajunge în burta peștelui al treilea Personajul își roagă astfel mama să îl nască din nou(„naște-mă mereu”), sperând la o nouă existență. La finalul tabloului, Iona se simte privit de o mulțime de ochi ai puilor monstru de mare și chiar amenințat, deoarece crede că aceștia îl vor devora.

Ultimul tablou îl surprinde pe Iona în gura Peștelui III. Eroul se eliberează mai apoi, găsindu-se pe o plajă. El constată veșnica claustrare în care se află atunci când privește spre zarea îndepărtată(“un șir nesfârșit de burți, ca niște geamuri puse unul lângă altul”).

El se descoperă pe sine, afirmând orgolios “Iona. Eu sunt Iona”. Ultima ipostază a personajului este aceea în care este eliberat printr-o moarte

simbolică. Iona caută permanent soluția eliberării și își spintecă burta cu un cuțit, încercând să se salveze( “Răzbim noi cumva la lumina”).

Opera “Iona” a lui Marin Sorescu ilustrează prin personajul principal, Iona, condiția umană, care nu se poate adapta acestei lumi. Cu toate acestea, opera este considerată și astăzi una de o maximă modernitate, fiind reprezentată pe marile scene ale lumii.