Riga Crypto și lapona Enigel

Modernismul este un curent literar, manifestat, cu predilecție, în perioada interbelică, ale cărui trăsături sunt teoretizate de Eugen Lovinescu prin intermediul cenaclului și al revistei “Sburătorul”. Acest curent optează pentru o înnoire a literaturii, prin desprinderea de trecut și prin creearea unei modalități inovatoare de exprimare, de tip subiectiv, prin ambiguitatea limbajului, dar și prin renunțarea la regulile prozodice.

Ion Barbu este un poet modernist, ca și Tudor Arghezi și Lucian Blaga, care aparține perioadei interbelice a literaturii. Numele său este un pseudonim pentru Dan Barbilian, un matematician cunoscut la nivel european, care reușește să compună opere, în urma unui pariu cu Tudor Vianu.

Imaginarul poetic barbian pornește de la premisa că poezia e „ un semn al minții”, susținând că aceasta seamănă cu matematica.

Opera „Riga Crypto și lapona Enigel” a fost publicată inițial în anul 1924 și integrată ulterior în ciclul „Uvedenrode” din singurul său volum antum

„Joc secund” în anul 1930. Tema operei este iubirea, fiind prezentată ca o cale de cunoaștere eșuată, cei doi protagoniști aparținând unor planuri diferite.

O primă trasatura modernista a poemului o reprezintă cultivarea unor simboluri cum ar fi soarele, nunta și oglinda si cercul. Semnificațiile poemului valorifică trei simboluri: nunta, soarele și oglinda. Nunta umană este împlinită, deoarece membrii aparțin aceluiași plan, pe când cea povestită eșuează din incompatibilitate. Soarele reprezintă puritatea

conceptuală, la care aspiră lapona, pe când riga aspiră către iubire. Al

treilea simbol, oglinda, îl coboară și mai mult pe Crypto în inferioritate.

O altă trăsătură modernistă o reprezintă prozodia, deoarece opera se remarcă prin încălcarea regulilor tradiționale, dar și intertextualitate. Astfel, după cum însuși poetul afirmă, creația sa este un “Luceafăr întors”.

Elementele de structură și compoziție sunt reprezentative pentru

această operă.

Titlul baladei este alcătuit din enumerația numelor proprii ale celor două personaje prezentate în text. Arhaismul “riga” provine de la cuvântul rege și este însoțit de apelativul “Crypto”, care sugerează închiderea sa, făptura ermetică. Structura “lapona Enigel” provine din inspirația nordică, Enigel făcând referire la cuvântul “înger”, iar ”lapona” prezentând originea ei.

Lirismul textului este unul obiectiv, prin prezența personajelor, dar și a firului epic. Este evidentă lirica măștilor, deoarece fiecare personaj face referire la o ipostază a poetului. De altfel, opera a fost numită ”Luceafăr întors”, datorită asemănării dintre opere. La Mihai Eminescu, muritorul aspiră către o stea, geniul din altă lume. În opera barbiană, protagonistul masculin, care aparține planului vegetal, își dorește împlinirea alături de ființa umană.

Din punct de vedere compozițional, opera este alcătuită din două părți, fiind folosită tehnica inserției, numită și a povestirii în ramă. Prima parte a poeziei, rama, prezintă o nuntă împlinită, iar cea de-a doua, o nuntă neîmplinită, deoarece membrii sunt incompatibili.

Incipitul îl prezintă pe ”menestrel”, un artist medieval ambulant,

caracterizat ca fiind ”trist” și ”aburit”. Acesta este chemat de către un

”nuntaș fruntaș” să reia ”cântecul larg”, povestirea spusă ”acum o vară”, la o altă nuntă împlinită.

Partea a doua conține patru tablouri lirice, prezentate sub aparență epică și dramatică: prezentarea celor două personaje, drumul laponei către soare, întâlnirea celor doi la nivelul visului și pedeapsa lui Crypto pentru aspirația nefirească.

Încă din prima secvență, care conține portetul personajelor, se evidențiază antiteza lor. Crypto este regele ciupercilor, fiind descris cu epitelele ”sterp” și ”nărăvaș”. Acesta fusese blestemat de ”o vrăjitoare mânătarcă” să nu se poată însoți cu cei asemeni lui.

Pe de altă parte, lapona este o ființă umană evoluată, “mică”, “liniștită” care provine din ”țări de gheață urgisită”. Aspirația sa este una superioară, privind cunoșterea.

Odată pornită în călătoria sa inițiatică, lapona poposește pe tărâmul lui Crypto, iar dialogul dintre cei doi are loc la nivel oniric. Aspirațiile celor două personaje sunt diferite, al fetei fiind soarele, iar al lui Crypto, iubirea.

Reprezentantul planului inferior lansează trei chemări, însă acestea sunt finalizate, de fiecare dată, cu un refuz. Inițial, lapona este ”îmbiată” cu ”fragi” și ”dulceață”, semn că riga dorește să îi ofere chiar împărăția sa. Fata refuză însă, motivând că va culege ”mai la vale”.

A doua oară , Crypto se oferă chiar pe sine(”Dacă pleci să culegi,/ Începi, rogu-te, cu mine”). Și de această data, Enigel intuiește imaturitatea lui, spunând: ”Teamă mi-e, te frângi curând,/ Lasă. Așteaptă de te coace”.

Ultima chemare îi pretinde fetei renunțarea la ideal (“Lasă-l, uită-l, Enigel”), dar lapona reușește să își mărturisească concepția. Aceasta ilustrează importanța soarelui pentru cei care trăiesc în locurile ei natale (”roata albă mi-e stăpână”).

Soarele îl surprinde pe Crypto fără apărare, departe de umbra în care locuia, iar blestemul se împlinește: “Și sucul dulce înăcrește! /Ascunsă inima-i plesnește”. Finalul îl găsește pe riga transformat într-o ciupercă otrăvitoare, obligat să se alăture cu ”Laurul-Balaurul” și ”măsălarița mireasă”.

Din punct de vedere prozodic, remarcăm strofele inegale, măsura variabilă a versurilor(între cinci și nouă silabe) și rima variabilă, o combinație între cea încrucișată, îmbrățișată și monorimă.

În concluzie, balada ”Riga Crypto și lapona Enigel” prezintă ambele laturi ale ființei umane și oscilația continuă între cele două moduri de împlinire, prin cunoaștere și prin iubire.